Li3zel oor T3gn0logi3 | blogs, video's, internet, speletjies, gadgets….
Zinio bring 'n nuwe wêreld
Digitale sketspen is puik!
Die wêreld se kleinste SLR kamera
Hoekom gebruik mense Twitter?
Nadal 'toetsbestuur' 'n nuwe raket
So lyk dit by Google se kantore
'n Ekstra lens vir jou iPhone!
YouTube.. Wat is jou storie?
Pinterest het stadig maar seker 'n gewilde plekkie geword vir mense om mooi goedjies te deel. Om dit eenvoudig te beskryf… Dit is basies 'n digitale-plakboek! As ietsie vir jou mooi is, 'pin' jy dit op jou Pinterest-bord.
Jy kan verskillende borde skep vir verskillende onderwerpe. 'n Bord oor mooi woorde, mooi foto's, mooi plekke. Jy kan ander 'pinners' se foto's her'pin' of jou eie foto's soek en oplaai, net soos jy op Facebook sal doen.
Ander Pinterest-gebruikers kan jou borde volg en dan weer met hulle volgers deel.
Dit is 'n wonderlike manier om al die mooi dinge wat oor jou Internet-pad kom, op 'n veilig plek te stoor.
Sluit nou aan by Pinterest deur sommer jou Facebook-besonderhede te gebruik, dit is baie maklik.
QR-kodes werk so
QR-kodes is tegnologie wat die internet nóg makliker toeganklik maak. 'n QR-kode (Quick Response-kode) is 'n staafkode wat jy met jou selfoon se kamera kan skandeer. Om dít te doen, moet jy eers 'n toepassing op jou slimfoon aflaai en oopmaak. Elke kode is uniek en verwys jou na 'n video, foto, webwerf-adres of boodskap.
Wanneer jy 'n QR-kode in die koerant sien, moet jy jou slimfoon se QR-toepassing oopmaak en die kode skandeer om die inhoud daarvan te sien. As die kode 'n video bevat, sal jou slimfoon se toepassing die video-skakel oopmaak en jy moet dan net die speel-knoppie druk om die video te kyk.
Dié toepassings is almal gratis:
Blackberry: QR Code Scanner
Laat jou iPhone jou lei met Waze
As jy 'n iPhone besit, is daar geen rede vir jou om nie die ongelooflike navigasie-toepassing Waze te gebruik nie.
Behalwe dat Waze soos 'n Garmin- of TomTom-navigasiestelsel werk, gebruik dit wenke van mede-gebruikers om data te versamel en jou dan so in te lig oor moontlike probleme op jou roete.
Sodra jy jou bestemming in die toepassing insleutel, word jou roete, insluitend moontlike probleme, vir jou uitgewerk en so kan jy sien of jy dalk eerder 'n ander roete moet volg. Die toepassing is gratis in Apple se iTunes-winkel beskikbaar.
Wanneer jy die toepassing oopmaak, lyk hy so:
Hier kan jy 'n moontlike verskeersknoop aanteken deur net op die prentjie te druk en binne sekondes sal ander gebruikers kan sien wat jy aangeteken het.